REPUBLIKA HRVATSKA
ŽUPANIJA ŠIBENSKO- KNINSKA    
           OPĆINA KIJEVO

	Na temelju članka 24. Zakona o sustavu civilne zaštite (“Narodne novine”, broj 82/15, 118/18, 31/20, 20/21    ), članak 6.  Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19 I 17/20) i članka 47. Statuta Općine Kijevo (“Službeni vjesnik Šibensko-kninkse županije”, broj  15/18, 18/18, 26/20 I 32/21 ), Načelnik Općine Kijevo, dana 13.srpnja 2021. godine, donosi

ODLUKU
o osnivanju Stožera civilne zaštite za
  Općinu Kijevo

Članak 1.
Stožer civilne zaštite je  stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama na području Općine Kijevo sukladno Zakonu o sustavu civilne zaštite i važećim podzakonskim aktima.

Članak 2.
Stožer obavlja zadaće koje se odnose na prikupljanje i obradu informacija ranog upozorenja o mogučnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti I predlaže donošenje odluke o prestanku provođenja mjera i aktivnosti u sustav civilne zaštite.

Članak 3.
Stožer se sastoji od načelnika, zamjenika načelnika i  članova  Stožera (ukupno ima pet članova).
 
Članak 4.
Na temelju provedbenog postupka i po prijedlozima nadležnih navedenih u Pravilniku o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite (“Narodne novine” broj 126/19 I 17/20) u Stožer civilne zaštite Općine Kijevo imenuju se slijedeći članovi Stožera:

1.	Stipe Maloča, Načelnik Stožera
2.	Denis Maloča, zamjenik Načelnika Stožera
3.	Jadranka Dumančić,član ( predstavnica policijske postaje)
4.	Nediljko Bajan,član (predstavnik vatrogasaca)
5.	Anđelka Balić, član (predstavnica Crvenog Križa)
6.	Ljiljana Duspara član(predstavnica ureda središnjeg tijela državne uprave)

Članak 5.

Članovi Stožera civilne zaštite dužni su u roku od godine dana od dana imenovanja završiti osposobljavanje koje provodi središnje tijelo državne uprave nadležno za poslove civilne zaštite, javna ustanova ili druga pravna osoba koja ispunjava uvjete propisane pojedinačnim programom i propisom koji donosi čelnik središnjeg tijela državne uprave nadležnog za poslove civilne zaštite.

Članak 6.

Način rada Stožera uređuje se Poslovnikom kojeg donosi načelnik Općine Kijevo.

Članak 7

Radom Stožera civilne zaštite rukovodi načelnik Stožera, u njegovoj odsutnosti zamjenik, a kada se proglasi velika nesreća rukovođenje preuzima općinski načelnik.

Članak 8.

Administrativne i tehničke poslove za potrebe Stožera obavlja Jedinstveni upravni odjel Općine Kijevo.
Članak 9.

Stupanjem na snagu ove Odluke prestaje važiti Rješenje o imenovanju  Stožera zaštite i spašavanja Općine Kijevo (“Službeno glasilo Općine Kijevo” broj 29/20).

Članak 10.

	Ova Odluka stupa na snagu osmog dana od objave u “Službenom glasilu Općine Kijevo”.

KLASA: 810-01/21-01/1
URBROJ: 2182/15-01-21-88
Kijevo, 13.07.2021 godine

                                                  	  													                                               OPĆINSKA NAČELNIK
         Martin Ercegovac